rejauldu/bengali-wikipedia huggingface dataset:
মঙ্গত মুল্যাক্কল থাঙ্কমনি, যিনি তার বিবাহ পরবর্তী নাম থাঙ্কমনি গোপীনাথ (২৭ মার্চ ১৯১৮- ২৮ ডিসেম্বর ১৯৯০) সম্বোধনেই বেশি পরিচিত ছিলেন, তিনি কেরালার একজন বিশিষ্ট ভারতীয় মোহিনিয়াত্তম নৃত্যশিল্পী এবং নৃত্য প্রশিক্ষক। তিনি নৃত্য শিল্পী ও প্রশিক্ষক গুরু গোপীনাথের স্ত্রী এবং সহ-নৃত্যশিল্পী। তিনি ছিলেন কালামন্ডলম প্রতিষ্ঠানের প্রথম মোহিনীঅট্টম ছাত্রী। কেরালার নারী অগ্রগতির ইতিহাসে থাঙ্কামণিকে অন্যতম গুরুত্বপূর্ণ প্রতীক হিসেবে বিবেচনা করা হয়, যিনি এমন এক সময়ে মোহিনীঅট্টম শিখেছিলেন যখন কেরালায় মেয়েদের জন্য নৃত্য শেখা এবং পরিবেশন করা অনৈতিক বলে বিবেচিত হত। তিনি ১৯৪১ সালের মালয়ালম চলচ্চিত্র প্রহ্লাদেও অভিনয় করেছেন এবং একটি গান গেয়েছেন।   জীবনী  থাঙ্কমণি জন্ম ১৯১৮ সালের ২৭ মার্চ বর্তমান ত্রিশুর জেলার কুন্নামকুলামে । তার বাবা-মা ছিলেন পান্থলাত গোবিন্দন নায়ার এবং মাঙ্গত মুলাক্কল কুঞ্জিকাভাম্মা। যখন নৃত্যগুরু ভাল্লাথল তার কলামণ্ডলম প্রতিষ্ঠানের সূচনা করেন, তখন তিনিই ছিলেন সেই প্রতিষ্ঠানের প্রথম মোহিনীয়াট্টম ছাত্রী।  ১৯৩৬ সালের সেপ্টেম্বরে তিনি নৃত্যশিলী গুরু গোপীনাথের সাথে বিবাহ বন্ধনে আবদ্ধ হন। থাঙ্কমণি তার স্বামী গুরু গোপীনাথের সাথে তৃতীয় মালয়ালম সবাক চলচ্চিত্র প্রহ্লাদ (১৯৪১) -এ কায়াথুর ভূমিকায় অভিনয় করেছিলেন। তিনি মালায়ালাম সিনেমার সূচনাকালের সময়ে, প্রথম শ্রেনীর অভিনেত্রীদের একজন হয়ে ওঠেন। মহিলা প্রধান চরিত্রে অভিনয়ের পাশাপাশি, তিনি ছবিতে গানও গেয়েছিলেন। বিয়ের পর থাঙ্কমণি গোপীনাথ ধীরে ধীরে মোহিনীঅট্টম নাচের মঞ্চ প্রদর্শনী বন্ধ করে দেন। তিনি ও তার স্বামী একসাথে, কেরালা নাটানাম (মূল নাম কথাকলি নাটানাম) নামে একটি উদ্ভাবনী নৃত্যশৈলীর নির্মাণ করেন এবং সেই বিশেষ নৃত্যধারাকে জনপ্রিয় করে তোলেন। গুরু গোপীনাথের সাথে তার নৃত্য পরিবেশন ততকালীন দক্ষিণ ভারতে অতি জনপ্রিয় ছিল।  থাঙ্কমণি গোপীনাথ শ্রী চিত্রোদয় নৃত্য কলেজে নৃত্য শেখাতেন, যা ছিল ত্রিবাঙ্কুর অঞ্চলের প্রথম নৃত্য বিদ্যালয়। তিনি ললিতা, পদ্মিনী, রাগিনী, ভবানী চেল্লাপ্পান, মঙ্গলা এবং লক্ষ্মীর মতো কেরালা নাট্যজগতের প্রখ্যাত শিল্পীর শিক্ষিকা ছিলেন।  ১৯৪০ এবং ১৯৫০ এর দশকে ভারতের সবচেয়ে জনপ্রিয় নৃত্যশিল্পীদের মধ্যে গুরু গোপীনাথ-থাঙ্কমণি গোপীনাথ ছিলেন অন্যতম। থাঙ্কমণি ১৯৬০-এর দশকের শেষের দিকে নাচের মঞ্চ থেকে অবসর নেন। তিনি তিরুবনন্তপুরমের ভাট্টিউরকাভুতে বিশ্ব কলা কেন্দ্রম ভারানা সমিতির সদস্য হন। গুরু গোপীনাথের মৃত্যুর তিন বছর পর, ১৯৯০ সালের ২৮ ডিসেম্বর তিনি মারা যান।   তথ্যসূত্র   বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:কেরলের নৃত্যশিল্পী বিষয়শ্রেণী:মালয়ালী ব্যক্তি বিষয়শ্রেণী:১৯৯০-এ মৃত্যু বিষয়শ্রেণী:১৯১৮-এ জন্ম
থাম্ব|সিংহ একটি মাংসাশী প্রাণী । একে বলা হয় পশুদের রাজা । শ্বাপদ শব্দের আভিধানিক অর্থ মাংসাশী হিংস্র প্রাণী। কিন্তু শ্বাপদ শব্দের মূল অর্থ কুকুরের পদ বা কুকুরের পা। ‘শ্বা’ সংস্কৃত শব্দ। এর অর্থ কুকুর। সুতরাং যে সকল জীবজন্তুর পদ বা পা কুকুরের মতো তারাই শ্বাপদ। কিন্তু বাংলা ভাষায় শ্বাপদ বলতে হিংস্র জীবজন্তুই বোঝায়। এ অর্থে বাঘ, সিংহ, ভল্লুক প্রভৃতিও শ্বাপদ। বিষয়শ্রেণী:জৈবিক মিথস্ক্রিয়া বিষয়শ্রেণী:প্রাণী-আচরণ বিজ্ঞান বিষয়শ্রেণী:মাংস
ডেনীয় সুপারলিগা (, , ) হচ্ছে পুরুষদের ফুটবল ক্লাবগুলোর মধ্যে আয়োজিত একটি ডেনীয় পেশাদার লিগ। এই লিগটি ডেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ডেনীয় ফুটবল ইউনিয়ন দ্বারা পরিচালিত ডেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে দুই গ্রুপের পয়েন্ট তালিকার চতুর্থ দল দুটি ডেনীয় ১ম বিভাগে অবনমিত হয়।  ডেনীয় সুপারলিগার প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৮টি দল অবনমন পর্বে প্রবেশ করে। অবনমন পর্বের ৮টি দল গ্রুপ এ এবং গ্রুপ বি নামে দুটি ভাগে বিভক্ত হয়, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, দুই গ্রুপের পয়েন্ট তালিকার চতুর্থ দল দুটি স্বয়ংক্রিয়ভাবে ডেনীয় ফুটবল লিগ পদ্ধতির দ্বিতীয় স্তরে অবনমিত হয়। অন্যদিকে দুই গ্রুপের পয়েন্ট তালিকার তৃতীয় দল দুটি অবনমন প্লে-অফে অংশগ্রহণ করে। একই সাথে, ডেনীয় প্রথম লিগের চ্যাম্পিয়ন দল স্বয়ংক্রিয়ভাবে ডেনীয় প্রিমিয়ার লিগে উন্নীত হয়।  আরও দেখুন  ডেনীয় ফুটবল ইউনিয়ন  ডেনীয় ১ম বিভাগ  ডেনীয় কাপ  তথ্যসূত্র  বহিঃসংযোগ     ডেনীয় সুপারলিগার গাইড      বিষয়শ্রেণী:ডেনীয় সুপারলিগা বিষয়শ্রেণী:ডেনমার্কের ফুটবল লিগ বিষয়শ্রেণী:ইউরোপের শীর্ষ স্তরের ফুটবল লিগ বিষয়শ্রেণী:১৯৯১-এ প্রতিষ্ঠিত ক্রীড়া লিগ বিষয়শ্রেণী:১৯৯১-এ ডেনমার্কে প্রতিষ্ঠিত
জলজলা জাজীরা পাকিস্তানের বেলুচিস্তান প্রদেশের সমুদ্রতীরবর্তী একটি ছোট দ্বীপ। এই দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত  ভূমিকম্প-এর পরে সৃষ্টি হয়। ২০১৬ সালের মধ্যে দ্বীপটি সম্পূর্ণ বিলীন হয়ে যায়।    গঠন জলজলা জাজীরা আগ্নেয়গিরি বাহিত কর্দমের উপরে  গঠিত হয়েছে বলে মনে করা হয়।"Pakistan earthquake creates new island, 'mud volcano to blame'", NBC News. এই দ্বীপটি পাকিস্তানের বেলুচিস্তান প্রদেশের গডারের তীরবর্তী  আরব সাগরে অবস্থিত। দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ৭.৭ রিখটার স্কেল প্রাবল্যের ভূমিকম্পের ফলস্বরূপ সমুদ্রতল-এর উপরে উঠে আসে। এই দ্বীপসদৃশ অঞ্চলটি অবশ্য অস্থায়ী গঠন হতে পারে, যেটি বেশিদিন বর্তমান থাকার সম্ভাবনা কম।Newly emerged island in Gwadar could be a temporary formation  - Zameen.com Blog  পাকিস্তানের ন্যাশনাল ইনস্টিটিউট অব ওশিয়ানোগ্রাফির আলি রশিদ তাব্রিজের ভাষ্য অনুসারে, এই দ্বীপটি সমুদ্রপৃষ্ঠের মিথেন গ্যাস নির্গমণের ফলে ওপরে উঠে এসেছে।  অবস্থান দ্বীপটি পাকিস্থানের সমুদ্র তীরবর্তী অঞ্চলের উপর দৃশ্যমান। এই জলজলা জাজীরা নামটির অর্থ হল "কম্পন দ্বীপ"। এই দ্বীপটি সমুদ্রতীর থেকে ১.২ মাইল(২ কিলোমিটার) দূরত্বে গঠিত হয়েছে। এর উচ্চতা ৬০-৭০ ফুট (১৫-২০ মিটার), দৈর্ঘ্য প্রায় ১৭৫.৭ মিটার এবং প্রস্থ প্রায় ১৬০.৯ মিটার। অবশ্য এই সংখ্যাসমূহ এখনো বিজ্ঞানসম্মতভাবে প্রত্যাপন করা হয়নি৷  তথ্যসূত্র  বিষয়শ্রেণী:পাকিস্তানের জনবসতিহীন দ্বীপ বিষয়শ্রেণী:জনবসতিহীন দ্বীপ বিষয়শ্রেণী:সাবেক দ্বীপ বিষয়শ্রেণী:আরব সাগরের দ্বীপ বিষয়শ্রেণী:আগ্নেয়গিরির দ্বীপ বিষয়শ্রেণী:২০১৩-এ পাকিস্তান বিষয়শ্রেণী:২০১৩-এ বিজ্ঞান
জোবাত () ভারতের মধ্য প্রদেশ রাজ্যের আলিরাজপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯২ মিটার (৯৫৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জোবাত শহরের জনসংখ্যা হল ৯৯৯১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে জোবাত এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:১৫শ শতাব্দীতে প্রতিষ্ঠিত জনবহুল স্থান
কেয়া গ্রুপ হলো বাংলাদেশের ঢাকা-কেন্দ্রিক একটি শিল্পপ্রতিষ্ঠান। ১৯৯৬ সালে কেয়া কসমেটিকস লিমিটেড প্রতিষ্ঠিত হয়। আবদুল খালেক পাঠান হলেন এর প্রতিষ্ঠাতা চেয়ারপারসন।   ইতিহাস  ২০১০ সালে কেয়া ডিটারজেন্ট লিমিটেড ও কেয়া সোপ কেমিক্যালস লিমিটেড কেয়া কসমেটিকসের সাথে একীভূত হয়ে যায়। কেয়া সোপ কেমিক্যালস ছিল ঢাকা স্টক এক্সচেঞ্জের তালিকাবহির্ভূত একমাত্র প্রতিষ্ঠান।  ১৯৯৯ সালে কেয়া কসমেটিকস সোহরাওয়ার্দী কাপ জাতীয় অনূর্ধ্ব-১৯ ফুটবল চ্যাম্পিয়নশিপের পৃষ্ঠপোষকতা করার ঘোষণা দেয়।  ২০১৫ সালে কেয়া কটন মিলস, কেয়া নিট কম্পোজিট ও কেয়া স্পিনিং মিলস কেয়া কসমেটিকসের সাথে একীভূত হয়ে যায়। এই তিনটি প্রতিষ্ঠানের অতিরিক্ত দায়ভারের জন্য ঢাকা স্টক এক্সচেঞ্জ এর তালিকাভুক্ত প্রতিষ্ঠান কেয়া কসমেটিকসকে প্রাথমিকভাবে সতর্ক করেছিল। পরবর্তীতে প্রতিষ্ঠানগুলোর একীভবন হাইকোর্টের অনুমোদন লাভ করে। ২০১৫ সালের সেপ্টেম্বর মাসে ক্যানটিনের পানি খেয়ে কেয়া নিট কম্পোজিটের ৫০০ কর্মী অসুস্থ হয়ে পড়ার ঘটনা ঘটে। এরপর কয়েকদিনের মধ্যে কারখানার আরও ১০০ কর্মী অসুস্থ হয়ে পড়েন।  ২০০৭ সালে ঢাকা স্টক এক্সচেঞ্জে কেয়া গ্রুপের শেয়ার ভালো অবস্থান ধরে রাখে। ২০১৭ সালে পরিচালকেরা শেয়ারের পরিমাণ ৬২ শতাংশ থেকে ৪৬ শতাংশে নামিয়ে আনে। চাহিদার অভাবে তারা শেয়ার ধারণে ব্যর্থ হন। প্রতিষ্ঠানের খরচ কমানোর জন্য সদর দপ্তর বনানী থেকে কারখানার নিকটে গাজীপুরে স্থানান্তর করা হয়। প্রতিষ্ঠানের প্রায় ৮.৫ বিলিয়ন টাকা মূল্যের দীর্ঘমেয়াদি এবং প্রায় ৬.৩ বিলিয়ন টাকা মূল্যের স্বল্পমেয়াদি ঋণ রয়েছে। একই বছর দুর্নীতি দমন কমিশন বাংলাদেশ কৃষি ব্যাংকের ১.১১ বিলিয়ন টাকা আত্মসাতের অভিযোগে গ্রুপের চেয়ারপারসন আবদুল খালেক পাঠানকে গ্রেফতার করে। ফিনান্সিয়াল রিপোর্টিং কাউন্সিল বাংলাদেশ কেয়া গ্রুপ ইউরোপের অঙ্গপ্রতিষ্ঠানে ১০ বিলিয়ন টাকার বেশি মূল্যের অর্থ পাচারে জড়িত বলে অভিযোগ করে।  ২০১৮ সালের মে মাসে কেয়া গ্রুপ বাংলাদেশে কাকড়া চাষের উপযোগিতা গবেষণার জন্য খুলনা বিশ্ববিদ্যালয়ের সাথে চুক্তি স্বাক্ষর করে। ২০১৮ সালে ঋণের টাকা পরিশোধে গ্রুপের চেয়ারপারসন আবদুল খালেক পাঠান, তার স্ত্রী ফিরোজা বেগম এবং পুত্র তানসিন কেয়া প্রায় দুই বিলিয়ন টাকার সমপরিমাণ শেয়ার বিক্রি করে দেন। এছাড়াও, নিয়মিত প্রতিবেদন প্রকাশ না করে কেয়া গ্রুপ ঢাকা স্টক এক্সচেঞ্জের নীতিমালা ভঙ্গ করে। ফলে বাংলাদেশ সিকিউরিটিজ অ্যান্ড এক্সচেঞ্জ কমিশন ২০১৮ সালের ২৪ জুলাই কেয়া গ্রুপের চারজন পরিচালককে জরিমানা করে।  পূবালী ব্যাংকে কেয়া গ্রুপের ১.৫৭ বিলিয়ন টাকা বকেয়া রয়েছে। এছাড়াও ঢাকা স্টক এক্সচেঞ্জের এক তদন্তে গ্রুপের শেয়ারে অনিয়ম পাওয়া যায়। প্রতিষ্ঠানটি বর্তমানে আর্থিক সংকটে রয়েছে।   অঙ্গপ্রতিষ্ঠান   কেয়া কসমেটিকস (কেয়া সোপ, লাইফগার্ড, অ্যাকটিভ টুথপেস্ট, সুপার স্যালুন, এবং আইস ম্যাজিক)  কেয়া ইউরোপ  কেয়া কটন মিলস  কেয়া নিট কম্পোজিট  কেয়া অ্যাগ্রো প্রসেস লিমিটেড  কেয়া ইয়ার্ন মিলস লিমিটেড  কেয়া কটন মিলস  খালেক নিটিং অ্যান্ড গার্মেন্টস ইন্ডাস্ট্রিজ প্রাইভেট লিমিটেড  কেয়া স্পিনিং মিলস  নিট কম্পোজিট ডিভিশিন   তথ্যসূত্র   বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সম্মিলিত কোম্পানি
বিনয় কুমার সিনহা (বিনয় সিনহা হিসেবেও লেখা হয়) একজন ভারতীয় প্রযোজক ছিলেন। তিনি ভারতীয় চলচ্চিত্র প্রযোজক সমিতির সহসভাপতি ছিলেন।  জীবনী বিনয় কুমার সিনহা প্রযোজিত চলচ্চিত্র চোর পুলিশ ১৯৮৩ সালে মুক্তি পেয়েছিল। চলচ্চিত্রটি ছিল আমজাদ খান পরিচালিত প্রথম চলচ্চিত্র। এছাড়া, তিনি আন্দাজ আপনা আপনা প্রযোজনা করেছিলেন। চলচ্চিত্রটি ভালো ব্যবসা না করতে পারলেও পরবর্তীতে দর্শকমহলে জনপ্রিয়তা লাভ করেছিল। তিনি আমির আদমি গরিব আদমি ও নসিব এর মত চলচ্চিত্রও প্রযোজনা করেছিলেন। এছাড়া, তিনি কিছু টেলিভিশন অনুষ্ঠানও প্রযোজনা করেছিলেন।  বিনয় কুমার সিনহা ২০২০ সালের ২৪ জানুয়ারি  ৭৪ বছর বয়সে প্রয়াত হন।  নির্বাচিত চলচ্চিত্র তালিকা  চোর পুলিশ (১৯৮৩)  আমির আদমি গরিব আদমি (১৯৮৫)  আন্দাজ আপনা আপনা (১৯৯৪)  নসিব (১৯৯৭)  তথ্যসূত্র  বহিঃসংযোগ    বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:হিন্দি চলচ্চিত্র প্রযোজক বিষয়শ্রেণী:ভারতীয় টেলিভিশন প্রযোজক
ব্যারাকপুর পুলিশ কমিশনারেট বা ব্যারাকপুর সিটি পুলিশ হল পশ্চিমবঙ্গের ব্যারাকপুর মহকুমা এলাকার আইন শৃঙ্খলার রক্ষার্থে গঠিত একটি বিশেষ পুলিশ বাহিনী। ২০১২ সালের ২০ জানুয়ারি এই কমিশনারেট গঠিত হয়। এটি পশ্চিমবঙ্গ পুলিশের অঙ্গ এবং পশ্চিমবঙ্গ সরকারের স্বরাষ্ট্র মন্ত্রকের নিয়ন্ত্রণাধীন। উত্তর চব্বিশ পরগনা জেলা পুলিশ বিভাগকে ভেঙে এই কমিশনারেট তৈরি হয়েছে। এই কমিশনারেটের অধীনে ১২টি থানা রয়েছে। সঞ্জয় মুখোপাধ্যায় এই কমিশনারেটের প্রথম পুলিশ কমিশনার নিযুক্ত হন।   গঠন  thumb|275px|right|ব্যারাকপুর ট্রাঙ্ক রোডের ধারে ব্যারাকপুর পুলিশ কমিশনারেটের প্রধান কার্যালয়  ব্যারাকপুর পুলিশ কমিশনারের প্রধান কার্যালয় ব্যারাকপুর শহরে অবস্থিত। এর দুটি বিভাগ–ব্যারাকপুর ও বেলঘড়িয়া। কমিশনারেটের মোট আয়তন ২৯৭ বর্গ কিলোমিটার। এর অধীনে আছে ১২টি থানা। পুলিশের ইন্সপেক্টর-জেনেরেলের সমতুল্য মর্যাদাসম্পন্ন একজন ইন্ডিয়ান পুলিশ সার্ভিস অফিসার এই কমিশনারেটের প্রধান হন। কমিশনারের সাহায্যার্থে দুজন সহকারী বা যুগ্ম কমিশনার থাকেন। দুই বিভাগের জন্য দুজন ডেপুটি পুলিশ কমিশনার থাকেন। গোয়েন্দা ও ট্র্যাফিক বিভাগ সহ অন্যান্য দফতরের দায়িত্বে থাকেন ডেপুটি সুপারইন্টেন্ডেন্টের সমতুল্য মর্যাদার অতিরিক্ত ডেপুটি পুলিশ কমিশনারেরা। থানার দায়িত্বে থাকেন ইনস্পেক্টর।   থানা   বীজপুর থানা  নৈহাটি থানা  জগদ্দল থানা  নোয়াপাড়া থানা  ব্যারাকপুর থানা  টিটাগড় থানা  খড়দহ থানা  রহড়া থানা  ঘোলা থানা  বেলঘড়িয়া থানা  বরানগর থানা  নিমতা থানা  দমদম থানা   আরও দেখুন   হাওড়া পুলিশ কমিশনারেট  বিধাননগর পুলিশ কমিশনারেট  কলকাতা পুলিশ  পশ্চিমবঙ্গ পুলিশ  মানোজ বর্মা   পাদটীকা    বহিঃসংযোগ  Barrackpore Traffic Police official website  বিষয়শ্রেণী:ভারতের পুলিশ কমিশনারেট বিষয়শ্রেণী:উত্তর চব্বিশ পরগনা জেলা বিষয়শ্রেণী:২০১২-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গ পুলিশ বিষয়শ্রেণী:২০১২-এ প্রতিষ্ঠিত সরকারি সংস্থা
ইংল্যান্ড পুরুষ ক্রিকেট দল ২০২৩ সালের ফেব্রুয়ারি মাসে দুটি টেস্ট ম্যাচ খেলার জন্য নিউজিল্যান্ড সফর করে। ২০২২ সালের জুন মাসে সিরিজের সূচি নিশ্চিত করা হয়। সিরিজটি ১–১ ব্যবধানে ড্র হয়।  দলীয় সদস্য  টিম সাউদি (অধি.)  ইশ সোধি  উইল ইয়াং  কাইল জেমিসন  কেন উইলিয়ামসন  জেকব ডাফি  টম ব্লান্ডেল (উই.)  টম ল্যাথাম (উই.)  ডেভন কনওয়ে (উই.)  ড্যারিল মিচেল  নিল ওয়াগনার  ব্লেয়ার টিকনার  মাইকেল ব্রেসওয়েল (উই.)  ম্যাট হেনরি  স্কট কুগেলাইন  হেনরি নিকোলস বেন স্টোকস (অধি.)  অলি পোপ (উই.)  অলি রবিনসন  অলি স্টোন  উইল জ্যাকস  জেমস অ্যান্ডারসন  জো রুট  জ্যাক ক্রলি  জ্যাক লিচ  ড্যান লরেন্স  বেন ডাকেট (উই.)  বেন ফোকস (উই.)  ম্যাথিউ পটস  স্টুয়ার্ট ব্রড  হ্যারি ব্রুক সিরিজ শুরুর আগে চোটের কারণে কাইল জেমিসন নিউজিল্যান্ড দল থেকে ছিটকে যান, যে কারণে জেকব ডাফি ও স্কট কুগেলাইনকে দলে যোগ করা হয়।  প্রস্তুতিমূলক ম্যাচ  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ নিউজিল্যান্ডীয় ক্রিকেট বিষয়শ্রেণী:২০২৩-এ ইংরেজ ক্রিকেট বিষয়শ্রেণী:ইংল্যান্ড ক্রিকেট দলের নিউজিল্যান্ড সফর বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
তুলসীখালী নদী বাংলাদেশের উত্তর-কেন্দ্রীয় অঞ্চলের মুন্সীগঞ্জ ও ঢাকা জেলার একটি নদী। নদীটির দৈর্ঘ্য ৫ কিলোমিটার, গড় প্রস্থ ৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তুলসীখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৬।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:মুন্সীগঞ্জ জেলার নদী বিষয়শ্রেণী:ঢাকা জেলার নদী বিষয়শ্রেণী:সিরাজদিখান উপজেলা বিষয়শ্রেণী:নবাবগঞ্জ উপজেলা, ঢাকা
সৌদে আজম আহলে সুন্নাত () পাকিস্তানে প্রতিষ্ঠিত প্রথম দেওবন্দি সংগঠন। ১৯৮০-এর দশকের শেষ দিকে পাকিস্তানের খাইবার পাখতুনখোয়ার আলেমরা এই সংগঠনটি প্রতিষ্ঠা করেছিল। এর লক্ষ্য ও উদ্দেশ্য ছিল পাকিস্তানের দেওবন্দি আলেমদের মধ্যে যোগাযোগের বিকাশের জন্য একটি ফোরাম প্রদান করা এবং দেওবন্দি মতাদর্শ রক্ষা ও শক্তিশালী করা। এটিই প্রথম সংগঠন যারা শিয়াদের জনসমক্ষে কাফের ঘোষণা করেছিল। এটি পাকিস্তানের অনেক সাম্প্রদায়িক সংঘর্ষে জড়িত ছিল। সংগঠনটির দাবি অনুযায়ী এটি একটি অরাজনৈতিক সংগঠন। তবে জমিয়ত উলামায়ে ইসলামের সাথে সংগঠনটির ঘনিষ্ঠ সম্পর্ক রয়েছে এবং এটি করাচিতে জমিয়তের প্রভাব বৃদ্ধির জন্য কাজ করে। সিপাহে সাহাবা পাকিস্তানের প্রতিষ্ঠাতা হক নওয়াজ ঝংভি সংগঠনটির সদস্য ছিল।   আরও দেখুন   দেওবন্দি সংগঠনের তালিকা   তথ্যসূত্র   বিষয়শ্রেণী:দেওবন্দি সংগঠন বিষয়শ্রেণী:ইসলামি সংস্থা বিষয়শ্রেণী:১৯৮০-এর দশকে প্রতিষ্ঠিত
ইন্টারস্টেট ৯৬ (I-96) হল একটি পূর্ব-পশ্চিম মার্কিন আন্তঃরাজ্য হাইওয়ে যা মার্কিন যুক্তরাষ্ট্রের মিশিগান রাজ্যের নিম্ন উপদ্বীপের মধ্যে প্রায় ১৯২ মাইল (৩০৯ কিমি) পর্যন্ত চলে। পশ্চিম টার্মিনাসটি ইউএস হাইওয়ে ৩১ (US 31) এবং বিজনেস ইউএস হাইওয়ে ৩১ (Bus. US 31) এর সাথে মুস্কেগনের দক্ষিণ-পূর্বে নর্টন শোরসের পূর্ব সীমানায় এবং পূর্ব টার্মিনাসটি অ্যাম্বাসেডর ব্রিজের কাছে I-75-এ অবস্থিত ডেট্রয়েট। গ্র্যান্ড র‌্যাপিডস থেকে ল্যান্সিং হয়ে ডেট্রয়েট পর্যন্ত, ফ্রিওয়েটি গ্র্যান্ড রিভার অ্যাভিনিউর সমান্তরাল, ডিকমিশনড ইউএস 16 থেকে কখনো কয়েক মাইলের বেশি দূরে সরে যায়নি। I-96-এর ওয়েন কাউন্টি সেকশনটির পূর্ব টার্মিনাস থেকে I-এর জংশন পর্যন্ত জেফ্রিস ফ্রিওয়ের নামকরণ করা হয়েছে। -275 এবং M-14। যদিও মানচিত্রগুলি এখনও জেফ্রিস হিসাবে ফ্রিওয়েকে উল্লেখ করে, তবে ডেট্রয়েট শহরের মধ্যে অংশটির নামকরণ করা হয়েছিল রাজ্য আইনসভার দ্বারা 2005 সালের ডিসেম্বরে প্রয়াত নাগরিক অধিকারের অগ্রদূতের সম্মানে রোজা পার্কস মেমোরিয়াল হাইওয়ে হিসাবে। I-96 এর সাথে যুক্ত চারটি সহায়ক আন্তঃরাজ্যের পাশাপাশি দুটি বর্তমান এবং চারটি প্রাক্তন ব্যবসায়িক রুট রয়েছে।  বিষয়শ্রেণী:আন্তঃরাজ্য মহাসড়ক ব্যবস্থা
কাল সকালে এটি ২০০৫-এর একটি বাংলাদেশী চলচ্চিত্র। আমজাদ হোসেন পরিচালিত এই চলচ্চিত্রটি তার নিজের লেখা একটি বড় গল্প অবলম্বনে নির্মাণ করা হয়েছে। ইমপ্রেস টেলিফিল্ম এর ব্যানারে নির্মিত এই চলচ্চিত্রে অভিনয় করেছেন ফেরদৌস, শাবনূর, দিতি, অপু বিশ্বাস, এস এ হক অলিক ও চ্যালেঞ্জার প্রমুখ।   শ্রেষ্ঠাংশে   ফেরদৌস- আজু  শাবনূর - মালতি  দিতি -শহরবানু  অপু বিশ্বাস - বাসন্তি  এস এ হক অলিক -  চ্যালেঞ্জার - মাতবর সাহেব  ইনসান আলী -  শাহিদ -  রাজ -  রাশেদা চৌধুরী -  আন্না -  আঁখি -  সুমা -  জামিলুর রহমান শাখা - কবিরাজ কাকা   পুরস্কার সমূহ  শাবনূর শ্রেষ্ঠ অভিনেত্রী বিভাগে বিজয়ী সাকোঁ টেলিফিল্ম পুরস্কার ২০০৫।   আরও দেখুন   তথ্যসূত্র    বহিঃসংযোগ   বিষয়শ্রেণী:২০০৫-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের নাট্য চলচ্চিত্র‎ বিষয়শ্রেণী:ইমপ্রেস টেলিফিল্মের চলচ্চিত্র
এম. এ. হামিদ (জন্ম: ১৯৪৪) বাংলাদেশের একজন অবসর প্রাপ্ত সামরিক কর্মকর্তা ও রাজনীতিবিদ। তিনি ময়মনসিংহ-১১ আসনের সাবেক সংসদ সদস্য।   জন্ম  এম. এ. হামিদ ১৯৪৪ সালে ময়মনসিংহ জেলার ভালুকা উপজেলায় জন্মগ্রহণ করেন।   রাজনৈতিক জীবন  এনামুল হক ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ময়মনসিংহ-১১ (ভালুকা) আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ সেনাবাহিনীর মেজর বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য
১৯ পদাতিক ডিভিশন হচ্ছে বাংলাদেশ সেনাবাহিনীর একটি দল। ঢাকা বিভাগের একটি পদাতিক ডিভিশন। এর প্রধান কার্যালয় টাঙ্গাইল জেলার ঘাটাইল সেনানিবাসে অবস্থিত।  ইতিহাস বর্তমান জিওসি জেনারেল অফিসার কমান্ডিং (জিওসি) ১৯ পদাতিক ডিভিশন এবং এরিয়া কমান্ডার (ঘাটাইল এরিয়া) হলেন মেজর জেনারেল হোসেন মুহাম্মদ মসিহুর রহমান।  আরো দেখুন বাংলাদেশ সেনাবাহিনীর পদাতিক ডিভিশনের তালিকা   তথ্যসূত্র   বিষয়শ্রেণী:বাংলাদেশ সেনাবাহিনীর পদাতিক ডিভিশন
উমখোন্তো হলো দক্ষিণ আফ্রিকায় তৈরি আধুনিক স্বল্প থেকে মাঝারি-পরিসরের আকাশ প্রতিরক্ষা ব্যবস্থা। এটি সমস্ত আবহাওয়ায় পরিচালন করা সম্ভব।এটি ভূমি থেকে আকাশে নিক্ষেপ করা হয়। এটি তৈরি করেছে দক্ষিণ আফ্রিকার ডেনেল ডায়নামিক্স যা পূর্বে কেনট্রন নমে পরিচিত ছিল।  উমখোন্তো বিভিন্ন ধরনের হুমকির বিরুদ্ধে ব্যবহারের ক্ষেত্রে নকশা করা হয়েছে যেমন: একাধিক যুদ্ধ বিমান (স্থির ডানা বা হেলিকপ্টার), অ্যান্টি শিপ ক্ষেপণাস্ত্র, অ্যান্টি-রেডিয়েশন মিসাইল, ইউএভি এবং ড্রোন পাশাপাশি সুপারসনিক ক্রুজ মিসাইল।   ইতিহাস   জেডএ-এইচভিএম স্বল্প পরিসরের আকাশ প্রতিরক্ষা ব্যবস্থা বাজারে আনার ব্যর্থতার পরে ১৯৯৩ সালে এ সিস্টেমটির বিকাশ শুরু হয়েছিল। প্রথম ভূমি-ভিত্তিক ব্যবস্থার পরীক্ষা জুলাই ২০০৫ সালে সম্পন্ন হয়েছিল এবং ব্যবস্থাটি যোগ্য বলে বিবেচিত হয়েছিল। পরীক্ষাগুলি টেলিমেট্রি সেন্সরযুক্ত ডেনেল ডায়নামিক্স স্কুয়া সাবসোনিক টার্গেট ড্রোন ব্যবহার করে অন্তর্ভুক্ত ছিল। থাম্ব|একটি ফ্রিগেট হতে উমখোন্তো-আইআর ক্ষেপণাস্ত্র নিক্ষেপ করা হচ্ছে দক্ষিণ আফ্রিকা নৌবাহিনীর ভেলোর-শ্রেণীর ফ্রিগেট এসএএস আমাতোলা হতে ২৩ নভেম্বর ২০০৫ থেকে প্রথম সফল যাত্রা শুরু হয়েছিল। কেপ আগুলহাসের নিকটে ডেনেল স্কুয়া সাবসোনিক টার্গেট ড্রোন কে লক্ষ করে ক্ষেপণাস্ত্রটি নাক্ষেপ করা হয়েছিল। পরীক্ষার সূচনাগুলি এক সপ্তাহ পরে পুনরায় পরীক্ষা করা হয়েছিল।   ব্যবহারকারী   বর্তমান ব্যবহারকারী    ফিনিশ নৌবাহিনী: হামিনা-শ্রেণির যুদ্ধজাহাজে উমখোন্তো-আইআর ব্লক ২ ব্যবহৃত হচ্ছে।   দক্ষিণ আফ্রিকান নৌবাহিনী: ভেলোর শ্রেণির ফ্রিগেটে।   আলজেরিয় জাতীয় নৌবাহিনী: মেকো এ-২০০ ফ্রিগেটে ব্যবহৃত হচ্ছে।   ভবিষ্যতে ব্যবহারকারী    দক্ষিণ আফ্রিকান সেনাবাহিনী   মিশরীয় নৌবাহিনী:মেকো এ-২০০ ফ্রিগেটে ব্যবহার করা হতে পারে।   তথ্যসূত্র   বিষয়শ্রেণী:২০০০-এর দশকে প্রবর্তিত সামরিক সরঞ্জাম বিষয়শ্রেণী:দক্ষিণ আফ্রিকার স্নায়ুযুদ্ধ-পরবর্তী অস্ত্র বিষয়শ্রেণী:২১শ শতাব্দীর ভূমি থেকে আকাশে নিক্ষেপযোগ্য ক্ষেপণাস্ত্র বিষয়শ্রেণী:দক্ষিণ আফ্রিকার পথ নিয়ন্ত্রণযোগ্য ক্ষেপণাস্ত্র বিষয়শ্রেণী:নৌ পৃষ্ঠ থেকে আকাশে নিক্ষেপযোগ্য ক্ষেপনাস্ত্র
ইনগ্রিড ফিঙ্গার হলেন একজন জার্মান সুন্দরী যিনি তার দেশের প্রথম প্রতিনিধি যিনি মিস ইন্টারন্যাশনাল ১৯৬৫ জিতেছিলেন।  Retrieved on 11 Apr 2008.  ফিফি ডাকনামের, ফিঙ্গার ক্যালিফোর্নিয়ার লং বিচে শিরোপা জেতার জন্য ৪৪ জন প্রতিনিধিকে পেছনে ফেলেন। যেহেতু তার মুকুট পরার দুই বছর পর ১৯৬৭ সালে পরের প্রতিযোগিতা অনুষ্ঠিত হয়, সেহেতু সিরিথর্ন লিয়ারামওয়াট তাকে ছাড়িয়ে যাওয়ার আগ পর্যন্ত তিনি যে কোনো মিস ইন্টারন্যাশনাল বিজয়ীর দীর্ঘতম রাজত্বের জন্য বিশিষ্টতা অর্জন করেন। যখন তিনি আর্জেন্টিনার মির্তা মাসার কাছে তার মুকুটটি পরিয়ে দেন, তখন তার শাসনকাল ২০ মাস অতিক্রম করেছিল।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জার্মান সুন্দরী প্রতিযোগিতার বিজয়ী বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:মিস ইন্টারন্যাশনাল ১৯৬৫-এর প্রতিনিধি
বাংলাদেশ তায়কোয়ান্দো ফেডারেশন হল তায়কোয়ান্দোর জন্য জাতীয় ফেডারেশন এবং এটি বাংলাদেশের তায়কোয়ান্দো ক্রীড়া পরিচালনার জন্য দায়িত্বপ্রাপ্ত। মেজর জেনারেল মোঃ হাবিব উল্লাহ, এসজিপি, এসপিপি, এনডিসি, এ এফ ডাব্লিউ সি, পি এস সি, এম ফিল সভাপতি এবং লেঃ কর্নেল মোঃ এরশাদুল হক বাংলাদেশ তাইকোয়ান্দো ফেডারেশনের সাধারণ সম্পাদক।   ইতিহাস  বাংলাদেশ তায়কোয়ান্দো ফেডারেশন ১৯৯৭ সালে প্রতিষ্ঠিত হয়েছিল। ২০১৯ সালের জানুয়ারীতে, দক্ষিণ কোরিয়া সরকার বাংলাদেশ তায়কোয়ান্দো ফেডারেশনকে সরঞ্জাম দান করেছে। ডিসেম্বরে ২০১৯ সালে, দীপু চাকমা ১৩ তম দক্ষিণ এশীয় গেমসে তাইকওয়ান্দোতে স্বর্ণপদক জেতা প্রথম বাংলাদেশী হন।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে ক্রীড়া পরিচালনা পরিষদ বিষয়শ্রেণী:১৯৯৭-এ প্রতিষ্ঠিত ক্রীড়া সংস্থা বিষয়শ্রেণী:১৯৯৭-এ বাংলাদেশে প্রতিষ্ঠিত
ভূমিজ হল ভারতের পশ্চিমবঙ্গ, অসম, ওড়িশা ও ঝাড়খণ্ড (বিশেষত বৃহত্তর সিংভূম জেলায়) রাজ্যে বসবাসকারী একটি আদিবাসী উপজাতি। তারা অস্ট্রো-এশিয়াটিক ভাষাগোষ্ঠীর স্থানীয় ভাষায় - ভূমিজ ভাষা/হোরো কাজী ভাষা কথা বলে। কোথাও কোথাও ভূমিজরা বাংলা প্রভৃতি স্থানীয় প্রধান ভাষাতেও কথা বলে।  ২০০১ সালের জনগণনা অনুসারে পশ্চিমবঙ্গে ৩৩৬,৪৩৬ জন ভূমিজ বাস করেন। এই রাজ্যের তফসিলি জাতি ও উপজাতিদের ৭.৬% ভূমিজ। ওড়িশায় ভূমিজের সংখ্যা ২৪৮,১১৪ থেকে ৩২১,৫২৯-এর মধ্যে। এখানে এরা দ্বাদশ বৃহত্তম উপজাতি গোষ্ঠী। ঝাড়খণ্ডে ভূমিজদের সংখ্যা ১৬৪,০২২ থেকে ১৯২,০২৪-এর মধ্যে। অসম রাজ্যে ভূমিজদের সংখ্যা প্রায় ১৫০,০০০।  ভূমিজ শব্দের অর্থ ‘ভূমিপুত্র’। ঝাড়খণ্ডে হিন্দুধর্মে ধর্মান্তরিত আদিবাসী উপজাতিগুলির একটি হল ভূমিজ। ভূমিজ লোকেরা উপাধি হিসাবে 'সিংহ', 'সর্দার' বা 'ভূমিজ' শব্দগুলি ব্যবহার করে।  পশ্চিমবঙ্গে ভূমিজ পশ্চিমবঙ্গের পশ্চিমাঞ্চলের জেলাগুলিতে ভূমিজদের প্রাধান্য দেখা যায়। যদিও সংখ্যাতাত্ত্বিক দিক থেকে তারা সাঁওতাল ও বাউড়িদের থেকে অনেক পিছনে। তারা মূলত কাঁসাই ও সুবর্ণরেখা নদীর মধ্যবর্তী অঞ্চলে বাস করেন। প্রাচীনকালে সম্ভবত উত্তরে পঞ্চকোট অবধি এদের বসতি ছিল।  বর্তমানে ধলভূম, বরাভূম, পাটকুম ও বাঘমুন্ডি এলাকাতেই ভূমিজরা বাস করে।Ghosh, Binoy, Paschim Banger Sanskriti, (in Bengali), part I, 1976 edition, pp. 423-434, Prakash Bhaban  ছোটোনাগপুর মালভূমির নিকটবর্তী অঞ্চলে বসবাসকারী ভূমিজরা ভূমিজ ভাষার সঙ্গে নিজেদের যোগাযোগ এখনও বজায় রেখেছেন। কিন্তু পূর্বাঞ্চলের ভূমিজরা বাংলা ভাষাকে নিজেদের ভাষা রূপে গ্রহণ করেছে। ধলভূম অঞ্চলের ভূমিজরা সম্পূর্ণভাবে হিন্দুধর্মে ধর্মান্তরিত হয়েছে। ব্রিটিশ যুগে এবং তার কিছু আগেও অনেক ভূমিজ জমিদার হয়ে রাজা উপাধি গ্রহণ করেছিল। অন্যদের বলা হত সর্দার। সবাই যদিও সমাজে উচ্চ মর্যাদা পাওয়ার লক্ষ্যে নিজেদের ক্ষত্রিয় বলে দাবি করতেন।   পাদটীকা   বিষয়শ্রেণী:ভারতে তফসিলি উপজাতি বিষয়শ্রেণী:পশ্চিমবঙ্গের আদিবাসী বিষয়শ্রেণী:আসামের সামাজিক গোষ্ঠী বিষয়শ্রেণী:ভারতের তফসিলি জনজাতি বিষয়শ্রেণী:পশ্চিমবঙ্গের উপজাতি বিষয়শ্রেণী:ঝাড়খণ্ডের উপজাতি বিষয়শ্রেণী:বাংলাদেশের জাতিগোষ্ঠী বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:ঝাড়খণ্ডের সামাজিক গোষ্ঠী
হান্নেস থৌর হালদোরসন (জন্ম: ২৭ এপ্রিল ১৯৮৪) হলেন একজন আইসল্যান্ডীয় পেশাদার ফুটবলার, যিনি র‍্যান্ডার্স এফসি এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।  ক্লাব ক্যারিয়ার হান্নেস লেইকনির রেইকিয়াভিক, উংমেন্নায়েলাগিয়ো আফটুরেলদিং, স্টিয়ারনান, নাটসপিরনুয়েলাগিয়ো ফ্রাম, নাটসপিরনুয়েলাগ রেইকিয়াভিকুরের মতো ক্লাবের হয়ে খেলেছেন।  ২০১২ সালের ২৮শে মার্চ তারিখে, তিনি স্বল্পও সময়ের জন্য নরওয়ের ক্লাব এসকে ব্রানের হয়ে ধারে খেলছেন। তিনি তখন পিয়ত্র লেচিয়েস্কির বদলি হিসেবে খেলেছেন।  ২০১৩ সালের ডিসেম্বর মাসে, তিনি নরওয়ের ক্লাব সান্দনেস উলফে যোগদান করেন। তিনি ২০১৩ সালের অক্টোবর মাস হতেই আগত বিশ্বকাপের প্লে-অফে ক্রোয়েশিয়ার বিরুদ্ধে ম্যাচের জন্য প্রশিক্ষণ গ্রহণ করেন।  ২০১৫ সালের ৬ই জুলাই তারিখে, ওলন্দাজ এরেডিভিসি ক্লাব এনইসি এক ঘোষণায় জানায় যে, হান্নেস তাদের সাথে ২ বছরের জন্য এক চুক্তি স্বাক্ষর করেছে।  ২০১৬ সালের ১৫ই জুলাই তারিখে, ওলন্দাজ ক্লাব র‍্যান্ডার্স এফসি তাকে ৩ বছরের চুক্তিতে স্বাক্ষর করে।  তথ্যসূত্র  বহিঃসংযোগ     Profile on KSÍ's website  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আইসল্যান্ডীয় ফুটবলার বিষয়শ্রেণী:আইসল্যান্ডের আন্তর্জাতিক ফুটবলার বিষয়শ্রেণী:এলিটেসেরিয় খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:আইসল্যান্ডীয় প্রবাসী ফুটবলার বিষয়শ্রেণী:নরওয়েতে প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:এনইসি নিজমেগেন খেলোয়াড় বিষয়শ্রেণী:পুরুষ ফুটবল গোলরক্ষক